ร้านนี้อยู่สามแยกเจริญกรุง หรือสามแยกหมอมี ตรงข้ามธนาคาร UOB ปกติมาเยาวราชก็จะมาตบท้ายที่ร้านนี้ค่ะ ร้านนี้ขายทั้งลอดช่องและก๋วยเตี๋ยว ส่วนตัวยังไม่เคยลองก๋วยเตี๋ยวของที่นี่ค่ะ

ลอดช่องสิงค์โปร (ที่ไม่มีในสิงค์โปร) ของร้านนี้มีเอกลักษณ์ไม่เหมือนลอดช่องธรรมดาทั่วไป คือลักษณะเส้นเขียวใสเหนียวหนุบหนับกว่าลอดช่องธรรมดา น้ำกะทิของร้านนี้ก็หอมมาก ทานด้วยกันอร่อยสุดๆ เสียดายให้ขนุนน้อยไปหน่อย 

ลองช่องของที่นี่ขายถ้วยละ 20 บาท ทางร้านปกติจะเสิร์ฟนำ้เปล่ามาล้างปากด้วย แต่ไม่แนะนำให้ทาน เพราะเป็นน้ำก๊อก (กลิ่นแรงมากทีเดียว) ไปหาน้ำที่อื่นทานจะดีกว่า